ভাবনা চিখলিয়া

**ভাবনা চিখলিয়া** (; &#x200E; ১৪ ফেব্রুয়ারী ১৯৫৫ &#x2013; ২৮ জুন ২০১৩) ২০০৩ থেকে ২০০৪ সাল পর্যন্ত ভারত সরকারের সংসদীয় বিষয়ক এবং পর্যটন ও সংস্কৃতি প্রতিমন্ত্রী ছিলেন। তিনি লোকসভার সদস্য এবং গুজরাটের প্রথম মহিলা ছিলেন যিনি গুজরাটের জুনাগড় নির্বাচনী এলাকা থেকে টানা চারবার লোকসভা নির্বাচনে জয়লাভ করেছিলেন (১৯৯১ থেকে ২০০৪ সাল পর্যন্ত)। তিনি ১৯৯৩ থেকে ১৯৯৬ সাল পর্যন্ত ভারতীয় জনতা পার্টির (বিজেপি) সংসদীয় শাখার নির্বাহী সম্পাদক এবং ১৯৯৮ সালে দলের হুইপ ও দলের সহ-সভাপতি ছিলেন। তিনি ১৯৯৯ - ২০০২ সাল পর্যন্ত রেলওয়ে কনভেনশন কমিটির চেয়ারপারসন ছিলেন।

## প্রারম্ভিক জীবন
ভাবনা চিখলিয়া ১৯৫৫ সালে গুজরাটের জুনাগড়ের কাছে দেবালকি শহরের একটি ছোট শহরে একটি মধ্যবিত্ত পরিবারে জন্মগ্রহণ করেন। তাঁর বাবা যমনাদাস প্যাটেল গৃহ নির্মাণ ব্যবসায় ছিলেন এবং তাঁর মা সবিতাবেন প্যাটেল ছিলেন একজন ধার্মিক গৃহিণী। তাঁর তিন ভাইবোন ছিলেন, এক বোন এবং দুই ভাই। বোন পুষা প্যাটেল খাদ্যনালীর ক্যান্সারে মারা যান। ভাই ভরত প্যাটেল ১৯৯৬ সালে একটি গাড়ি দুর্ঘটনায় মারা যান। ভাইয়ের ছেলে ডাঃ বৎসল প্যাটেল, এমডি, এমবিএ, ডিএবিআর, মার্কিন যুক্তরাষ্ট্রের একজন বিখ্যাত রেডিয়েশন অনকোলজিস্ট (ক্যান্সার স্পেশালিটি)। ভাবনার বিয়ে হয়েছিল দেবরাজ চিখলিয়ার সাথে, যিনি গুজরাটের একজন জেনারেল সার্জন এবং ইউরোলজিস্ট। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2019)">তথ্যসূত্র প্রয়োজন</span>]]* &#x5D;

## রাজনৈতিক জীবন
ভাবনা বি.কম., এলএলবি পাস ক'রে আইনজীবী হিসেবে তাঁর পেশা শুরু করেন এবং তখন থেকেই তিনি একজন সমাজকর্মী। তিনি প্রথমবারের মতো ১৯৯১ সালে দশম লোকসভার গুজরাতের জুনাগড় নির্বাচনী এলাকা থেকে সংসদ সদস্য নির্বাচিত হন। ১৯৯৩ সালে তিনি বিজেপির সংসদীয় শাখার নির্বাহী সম্পাদক হন। ১৯৯৬ সালে একাদশ লোকসভার সংসদ সদস্য হিসেবে তিনি পুনরায় নির্বাচিত হন। ১৯৯৬ - ৯৭ সালে তিনি রেলপথ মন্ত্রণালয়ের সরকারি নিশ্চয়তা, যোগাযোগ ও পরামর্শমূলক কমিটির সক্রিয় সদস্য হন। ১৯৯৮ সালে তিনি তৃতীয় মেয়াদে দ্বাদশ লোকসভার সংসদ সদস্য নির্বাচিত হন। ১৯৯৮ - ২০০০ সালে তিনি জাতীয় বিজেপি মহিলা মোর্চার সহ-সভাপতি এবং ১৯৯৯ - ২০০২ সালে রেলওয়ে কনভেনশন কমিটির চেয়ারপারসন ছিলেন। ২০০৪ সালের লোকসভা নির্বাচনে তিনি ভারতীয় জাতীয় কংগ্রেসের বরাদ জাসুভাই ধনাভাইয়ের কাছে পরাজিত হন।

১৯৯৯ সালের ১৭ই এপ্রিল তারিখে, প্রধানমন্ত্রী অটল বিহারী বাজপেয়ীর নেতৃত্বাধীন বিজেপি জোট সরকার লোকসভায় (ভারতের নিম্নকক্ষ) আস্থা ভোটে জয়লাভ করতে ব্যর্থ হয়, সরকারের অন্যতম জোট অংশীদার - সর্বভারতীয় আন্না দ্রাবিড় মুনেত্র কড়গম (এডিএমকে) সমর্থন প্রত্যাহার করে নেওয়ার কারণে একটি ভোটের জন্য বাজপেয়ী সরকার পরাজিত হয়। বিরোধী দলের নেত্রী এবং বৃহত্তম বিরোধী দল (ভারতীয় জাতীয় কংগ্রেস) হিসেবে সোনিয়া গান্ধী লোকসভায় কার্যকরী সংখ্যাগরিষ্ঠতা অর্জনের জন্য যথেষ্ট সংখ্যক দল নিয়ে জোট গঠন করতে ব্যর্থ হন। এইভাবে অনাস্থা প্রস্তাবের পরপরই, রাষ্ট্রপতি কে আর নারায়ণন সংসদ ভেঙে দেন এবং নতুন করে নির্বাচনের ঘোষণা করেন। ১৯৯৯ সালের ভারতীয় সাধারণ নির্বাচন অনুষ্ঠিত না হওয়া পর্যন্ত অটল বিহারী বাজপেয়ি তত্ত্বাবধায়ক প্রধানমন্ত্রী ছিলেন।

১৯৯৯ সালের উপনির্বাচনে, ভাবনা গুজরাটের প্রথম মহিলা হিসেবে টানা চারবার সংসদ সদস্য নির্বাচিত হন এবং ১৯৯৯ সালে ত্রয়োদশ লোকসভায় টানা চতুর্থ মেয়াদে নির্বাচিত হন। তিনি ২০০০ সালে সর্বভারতীয় বিজেপির সহ-সভাপতি ছিলেন। ২০০০ সালে তিনি জাতীয় সমবায় আবাসন ফেডারেশন অফ ইণ্ডিয়ার সহ-সভাপতি ছিলেন। তিনি পাঁচ বছর ধরে গুজরাট রাজ্য আবাসন অর্থ কর্পোরেশনের চেয়ারপারসন ছিলেন। তাঁকে পর্যটন ও সংস্কৃতি মন্ত্রী করা হয়েছিল এবং বিজেপি নেত্রী সুষমা স্বরাজের সাথে সংসদীয় বিষয়ক মন্ত্রীর পদেরও দায়িত্বও তিনি পালন করেছিলেন। তিনি ২০০৩ সালের জানুয়ারি থেকে ২০০৪ সালের মে পর্যন্ত এই পদগুলিতে অধিষ্ঠিত ছিলেন, এরপর জাতীয় গণতান্ত্রিক জোট সরকার নির্বাচনে হেরে যায়।

২০১৩ সালে হৃদরোগে আক্রান্ত হয়ে তিনি মারা যান। 

## গুরুত্বপূর্ণ রাজনৈতিক অবস্থান
১৯৯৩ - ১৯৯৬ নির্বাহী সম্পাদক, বিজেপি (সংসদীয় বিষয়ক); ১৯৯৬ - ১৯৯৮ জাতীয় জাহাজ চলাচল বোর্ডের সদস্য; ১৯৯৬ - ১৯৯৮ সহ-সভাপতি, গুজরাট প্রদেশ বিজেপি মহিলা মোর্চা; ১৯৯৬ - ১৯৯৮ সহ-সভাপতি, সর্বভারতীয় বিজেপি মহিলা মোর্চা; ১৯৯৮ হুইপ, বিজেপি সংসদীয় দল লোকসভা; ১৯৯৮ বিজেপি সংসদীয় দলের কার্যনির্বাহী কমিটির সদস্য; ২০০০সর্বভারতীয় বিজেপির সহ-সভাপতি; ১৯৯১ - ২০০৪ সংসদ সদস্য; ২০০৩ - ২০০৪ পর্যটন ও সংস্কৃতি এবং সংসদীয় বিষয়ক প্রতিমন্ত্রী।

## তথ্যসূত্র

## বহিঃসংযোগ

* ভারতীয় সংসদের অফিসিয়াল ওয়েবসাইটে মিসেস ভাবনা চিখলিয়া সম্পর্কে এন্ট্রি
* রেলওয়ে কনভেনশন কমিটির চেয়ারপারসন হিসেবে শ্রীমতী ভাবনা চিখলিয়া
* ভারতীয় দূতাবাস এবং ভারত-ক্রোয়েশিয়া সম্পর্ক
* ভারত ও ভুটানের উৎসবে মিসেস ভাবনা চিখলিয়া
* মিসেস ভাবনা চিখলিয়ার নিউজ লিংক
বিষয়শ্রেণী:লোকসভার নারী সদস্য
বিষয়শ্রেণী:গুজরাতের ভারতীয় জনতা পার্টির রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:গুজরাতের লোকসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:২০১৩-এ মৃত্যু
বিষয়শ্রেণী:১৯৫৫-এ জন্ম
বিষয়শ্রেণী:গুজরাতের রাজনীতিতে নারী